
Text rozhodnutia
Súd: Krajský súd Bratislava Spisová značka: 6Sd/102/2010 Identifikačné číslo súdneho spisu: 1010202004 Dátum vydania rozhodnutia: 01. 08. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1010202004.3 Uznesenie Krajský súd v Bratislave, v právnej veci navrhovateľa: Ľ. J., L. XXX XX L., H. Č.. XXXX/X, C. na G.: XXX XX L., J. Č.. XX proti odporkyni: Sociálna poisťovňa - ústredie v Bratislave, Ul. 29. augusta č. 8, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ vo svojom podaní zo dňa 16. augusta 2010 žiadal preskúmať rozhodnutie odporkyne číslo XXX XXX XXXX zo dňa 29. júla 2010, ktorým mu bol podľa § 70 ods. 1, § 293ax a § 82 zákona číslo 461/2003 Z.z. o sociálnom poistení priznaný od 1. januára 2010 invalidný dôchodok v sume 199,80 eur mesačne. Rozhodnutie žiadal preskúmať z dôvodu, že nesúhlasil s posúdením jeho zdravotného stavu. Odporkyňa rozhodnutím číslo XXX XXX XXXX zo dňa 9. marca 2012 podľa § 73, § 112 ods. 4 a § 82 zákona číslo 461/2003 Z.z. o sociálnom poistení zvýšila navrhovateľovi sumu invalidného dôchodku od 30. júna 2011 na sumu 386,30 eur mesačne a od 1. januára 2012 na sumu 399,10 eur mesačne, čím navrhovateľovi celkom vyhovela. Podľa § 250o Občianskeho súdneho poriadku (ďalej len O.s.p.) ak správny orgán ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c/ O.s.p. Poučenie: Proti tomuto uzneseniu j e možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1010202004.3 (dáta aktuálne k 31. 10. 2026). Záväzné je znenie zverejnené súdom.




